సైమన్ హార్మర్

సైమన్ రాస్ హార్మర్ (జననం 1989 ఫిబ్రవరి 10) దక్షిణాఫ్రికా అంతర్జాతీయ క్రికెట్ ఆటగాడు. అతను ప్రధానంగా ఆఫ్-బ్రేక్ బౌలర్‌గా దక్షిణాఫ్రికా తరపున ఆడతాడు. సమర్ధుడైన దిగువ వరుస బ్యాటరు కూడా. అతను టైటాన్స్ తరపున దేశవాళీ క్రికెట్ ఆడతాడు.

జీవిత చరిత్ర 
2010-2011 ఫస్టు క్లాస్ సీజన్‌లో కేప్ కోబ్రాస్‌తో జరిగిన మ్యాచ్‌లో వారియర్స్ తరఫున హార్మర్ ఫస్టు క్లాస్ రంగప్రవేశం చేసి, మొదటి ఇన్నింగ్స్‌లో 5/98, రెండవ ఇన్నింగ్స్‌లో 1/53 తీసుకుని, బ్యాట్‌తో 46, 69 పరుగులు చేసాడు. అతను 2011-2012 జట్టులో వారియర్స్ జట్టులో మాంఊలుగా ఆడే ఆటగాడయ్యాడు. తన పూర్తి సీజన్‌లో 44 వికెట్లు సాధించి, ఆ సీజన్‌లో అత్యధిక వికెట్ల బౌలరుగా నిలిచాడు. 

ఈ ప్రదర్శనలు అతనికి 2014/15లో వెస్టిండీస్‌తో జరిగిన 3వ టెస్టుకు పిలుపునిచ్చాయి. అక్కడ అతను దక్షిణాఫ్రికా తరపున 2015 జనవరి 2న న్యూలాండ్స్, కేప్ టౌన్‌లో వెస్టిండీస్‌తో జరిగిన టెస్టు మ్యాచ్‌లో టెస్టుల ప్రవేశం చేశాడు.  అతను మొదటి రోజు  భోజన విరామానికి ముందు చివరి ఓవర్‌లో డెవాన్ స్మిత్‌ను బౌల్డ్ చేసి, తన తొలి టెస్టు వికెట్‌ను తీసుకున్నాడు. 26 ఓవర్లలో 3/71తో ఇన్నింగ్స్‌ను ముగించాడు. 

2017 సీజన్‌కు ముందు హార్మర్, కోల్‌పాక్ ఆటగాడిగా ఎసెక్స్ కౌంటీ క్రికెట్ క్లబ్‌కు సంతకం చేశాడు.  2017 జూన్‌లో, కౌంటీ ఛాంపియన్‌షిప్‌లో, మిడిల్‌సెక్స్‌తో జరిగిన రెండో ఇన్నింగ్స్‌లో హార్మర్ 95 పరుగులకు 9 వికెట్లు పడగొట్టాడు.   1995లో మార్క్ ఇలోట్ తర్వాత ఒక ఇన్నింగ్స్‌లో తొమ్మిది వికెట్లు తీసిన మొదటి ఎసెక్స్ బౌలరతను. 172 పరుగులకు 14 పరుగులతో కెరీర్-బెస్టు మ్యాచ్ ఫిగర్‌లతో ముగించాడు.

హార్మర్ తన ఫామ్‌ను కొనసాగించాడు. వార్విక్‌షైర్‌పై విజయంలో ఎసెక్స్‌ను ఛాంపియన్‌గా నిర్ధారించిన వికెట్‌ను తీసుకున్నాడు. హార్మర్ 2017 సీజన్‌ను 19.19 సగటుతో 72 వికెట్లతో, వికెట్ల పరంగా దేశంలో రెండవ అత్యధిక సంఖ్యతో ముగించాడు. 2018లో అతను గాని, అతని జట్టు గానీ అదే ఎత్తులకు చేరనప్పటికీ, అతను ఇప్పటికీ 24.45 సగటుతో 57 వికెట్లు సాధించాడు. బ్యాటింగ్ ఆర్డర్‌లో ఎనిమిదో స్థానంలో బ్యాటింగ్ చేస్తూ ఉపయోగకరమైన పరుగులను అందించాడు.

2018 అక్టోబరులో, ఎంజాన్సీ సూపర్ లీగ్ T20 టోర్నమెంట్ యొక్క మొదటి ఎడిషన్ కోసం జోజి స్టార్స్ జట్టులో హార్మర్ ఎంపికయ్యాడు.   అతను 2018–19 CSA 4-డే ఫ్రాంచైజీ సిరీస్‌లో వారియర్స్ తరఫున అత్యధిక వికెట్లు తీసిన ఆటగాడు. ఏడు మ్యాచ్‌లలో 27 అవుట్‌లను చేశాడు.  2019 సెప్టెంబరులో, అతను 2019 ఎంజాన్సీ సూపర్ లీగ్ టోర్నమెంట్ కోసం జోజి స్టార్స్ జట్టు కోసం జట్టులో ఎంపికయ్యాడు. 

2019 సెప్టెంబరులో హార్మర్, ఎసెక్స్ కౌంటీ క్రికెట్ క్లబ్‌కు నాయకత్వం వహించి వోర్సెస్టర్‌షైర్ కౌంటీ క్రికెట్ క్లబ్‌పై వారి మొట్టమొదటి T20 బ్లాస్ట్ విజయాన్ని సాధించాడు. ఫైనల్స్ డేలో సెమీ-ఫైనల్ ఫైనల్ రెండింటిలోనూ 7 వికెట్లు పడగొట్టాడు. ఇది T20 ఇంగ్లీష్ డొమెస్టిక్ ఫైనల్స్‌లో ఏ బౌలరుకైనా అత్యధికం. 2020 ఏప్రిల్లో విస్డెన్ క్రికెటర్స్ అల్మానాక్ 2020 ఎడిషన్‌లో అతన్ని విస్డెన్ క్రికెటర్స్ ఆఫ్ ది ఇయర్‌లో ఒకరిగా ఎంపిక చేసింది. 

2019లో హార్మర్, ఇంగ్లండ్ జాతీయ జట్టుకు ఆడాలనే కోరికను వ్యక్తం చేశాడు. అయితే 2020లో బ్రెగ్జిట్ నేపథ్యంలో అనేక రకాల ఇమ్మిగ్రేషన్ నియంత్రణ మార్పుల కారణంగా ఇది అసాధ్యమని తేలింది. 2021లో ఆ ఆలోచనను విరమించుకున్నాడు 

2021 ఏప్రిల్లో, దక్షిణాఫ్రికాలో 2021–22 క్రికెట్ సీజన్‌కు ముందు హార్మర్ నార్తర్న్స్ స్క్వాడ్‌లో ఎంపికయ్యాడు. 

2022 జనవరిలో, న్యూజిలాండ్ పర్యటన కోసం 17 మంది సభ్యులతో కూడిన దక్షిణాఫ్రికా టెస్ట్ జట్టులో హార్మర్ ఎంపికయ్యాడు.

ఆరున్నర సంవత్సరాల తరువాత, 2022 ఏప్రిల్లో, బంగ్లాదేశ్‌తో జరిగిన టెస్టులో హార్మర్ మళ్ళీ టెస్టు ఆడాడు. 2 టెస్టుల సిరీస్‌లో బంగ్లాదేశ్‌ను 2-0తో ఓడించడంలో అతను కేశవ్ మహారాజ్ 13 వికెట్లు తీయడంలో కీలక పాత్ర పోషించాడు.

మూలాలు 

1989 జననాలు
జీవిస్తున్న ప్రజలు
దక్షిణాఫ్రికా క్రికెట్ క్రీడాకారులు